羅康瑞

羅康瑞，人稱「上海姑爺」，廣東揭陽普寧人，係香港房地產生意人、瑞安集團董事長、瑞安房地產主席兼行政總裁。

屋企 
羅康瑞係羅鷹石四仔，羅鷹石就係鷹君集團嘅創辦人。

羅康瑞喺2008年11月27號同霍震霆前妻朱玲玲晌新加坡六星級酒店「四季酒店」結婚。

事業 
1971年，佢借老頭十萬港銀，創瑞安集團，做營造，地產，建築材料生意。1984年，佢進軍上海，同上海共青團一齊搞酒店。1989年，天安門六四大屠殺之後，酒店少好多租客，團還唔到營造費。羅康瑞幫個團搞掂條數。當時個共青團書記韓正，就係家下上海市長。韓正同當時市長徐匡迪傾，將中國共產黨第一次會議個禮堂，周圍嘅地，交畀羅康瑞發展。呢度地方，就係今日上海新天地。呢個成2萬平方米，有成17000萬，有餐廳、酒吧、舖頭嘅發展計劃，就成為上海娛樂集中地。

因為佢喺上海大量投資，就畀人封為上海姑爺。

1995年，羅康瑞響重慶開水泥廠，自始瑞安集團就做咗中國三大水泥公司之一。

唔單止上海，佢重有計劃發展武漢、大連、佛山、杭州同重慶。

2005年福布斯富豪排行榜名列507位，估計財產達13億美金。過一年，2006年排562位，估計財產達14億美金。

個人榮譽

榮譽博士 
 香港科技大學榮譽工商管理博士

勳銜 
 金紫荊星章
 太平紳士
 大紫荊勳章

羅鷹石家族
 香港商報

攷

瑞安建業
 羅康瑞@福布斯2005
 羅康瑞@福布斯2006

香港生意人
類:香港科技大學榮譽博士
聖若瑟書院舊生
全國政協香港委員
康瑞
類:祖籍揭陽